Little India, Singapura

Little India atau India Kecil Singapura (Tamil:லிட்டில் இந்தியா,  Inggeris:Little India)  merupakan enklaf etnik di Singapura yang mempunyai elemen budaya etnik India. Little India terletak di sebelah timur Sungai Singapura, iaitu di seberang Kreta Ayer yang terletak di sebelah barat sungai, dan di utara Kampong Gelam. Kedua-dua kawasan ini merupakan sebahagian daripada kawasan perancangan bandar Rochor. Little India dikenali sebagai Tekka dalam kalangan masyarakat India Singapura.
Sejarah
Little India pada asalnya merupakan kawasan orang Eropah yang digunakan untuk perniagaan lembu. Pekerja migran India yang pakar dalam bidang penternakan lembu telah berpindah ke kawasan ini untuk mencari peluang pekerjaan. 

Kawasan Little India pada mulanya sesuai untuk penternakan lembu kerana kedudukannya di sepanjang Sungai Serangoon. Aktiviti perniagaan ternakan suatu ketika dahulu giat dijalankan di kawasan ini.   Namun, akhirnya kawasan paya yang menguntungkan penternakan lembu telah ditambun dan pengusaha serta pedagang lembu Eropah berpindah keluar. Ini menyebabkan kawasan tersebut didiami hampir keseluruhannya oleh masyarakat India.
Ciri-Ciri

Jalan Serangoon merupakan laluan utama  di Little India. Ia terletak di simpang Jalan Terusan Rochor Canal dan Jalan Sungei Bukit Timah . Di sepanjang Jalan Serangoon terdapat Pusat Tekka (தேக்கா நிலையம்), Tekka Mall, Arked Little India, Serangoon Plaza dan Mustafa Centre (முஸ்தபா சென்டர்). Kawasan ini turut memiliki Padang Farrer. 

Terdapat beberapa tempat ibadat lain seperti "
 Gereja Methodist Foochow
 Gereja Methodist Kampong Kapor 
 Kuil Sri Veeramakaliamman (ஸ்ரீ வீரமாகாளியம்மன் கோவில்)
 Kuil Sri Vadapathira Kaliamman (ஸ்ரீ வடபத்திர காளியம்மன் கோவில்)
 Kuil Sri Srinivasa Perumal (ஸ்ரீ ஸ்ரீநிவாசப்பெருமாள் கோவில்)
 Masjid Angullia
 Masjid Abdul Gaffoor (مسجد عبد الغفور/மஸ்ஜித் அப்துல் கஃபூர்)
 Masjid Jalan 
 Gurdwara Sikh Pusat.
 Kuil Buddha Sakya Muni Gaya
Transportasi
Kawasan Little India dikhidmati oleh stesen MRT berikut: Stesen MRT Little India, Stesen MRT Farrer Park di Laluan MRT Timur Laut , dan Rochor serta Jalan Besar di Laluan MRT Pusat Bandar. Perkhidmatan bas 23, 64, 65, 67, 131, 139, 147, dan 857 melalui Little India melalui Jalan Serangoon.
Galeri

Rujukan

S

Kategori:Rochor
Kategori:Singapura